Ma yella d tameṭṭut-is yefren umaru isem ״ Tafaṛṛuğt ״ xas akken talɤa n yisemagi ulac-it deg tmetti, maca yella s talɤa n Ferruğa. ״ Tafaṛṛuğt ״ yeğğa-t s talɤa-nni n uwten yemmal-d afrux, yecbaḥ aṭas di ṣṣifa. Ihi akken ula d tameṭṭut n ״Ԑab ״ imi i ttid-yeglem umaru s lewṣayef icebḥen, imelḥen : « tameṭṭut n Ԑab isem-is tafaṛṛuğt, imezdaɤ akk n udrumis akked wid i as-d-yezzin mt awan belli ayura yecceḍ deg leḥsab-is. mačči d Ԑab akk ay tuklal tmeḥduqt am tin d taneglust deg laԑqel, d tajeğğigt deg cbaḥa, d tuḥdiqt deg umeslay, d tazdayt deg lqedd, ar demani d tazwawt s yisem asemdan n wawal-a » sb 52 .